Parys – tuiste van die Arc de Triomphe. - INK - INK Parys – tuiste van die Arc de Triomphe. - INK
Titel: Parys – tuiste van die Arc de Triomphe.
Datum gepubliseer: 31 Maart 2020 Aantal woorde: 344 167 Kere gelees ♥6
As jy aan Parys dink, dink jy onwillekeurig aan een van die grootste toeriste aantreklikhede, onder andere die Eiffeltoring! Parys beskik egter oor soveel meer geskiedkundige besienswaardighede, om net paar te noem: Arc de Triomphe, die Paleis van Versailles, die Notre Dame-katedraal, Musee du Louvre, die museum "Carnival", die katakombes van Parys: 'n ondergrondse begraafplaas.
Alhoewel Parys vir vele net 'n pragtige plek is om te kom ontspan, is Parys die plek met soveel historiese plekke soos hierbo vermeld, wat jy eenvoudig net moet besoek.
'n Triomfboog kan ook bekend staan as: erepoort, ereboog of selfs 'n triomfpoort.
In Parys vind jy dan ook een van die wêreld se heel grootste en bekendste Triomfboë.
In die middel van 'n baie bedrywige stadsplein sal jy Die Arc de Triomphe, 'n wêreldbekende monument vind.
Die triomfboog is opgerig ter nagedagtenis aan Napoleon Bonaparte se oorwinnings by Austerlitz. Jean François Therèse Chalgrin was die oorspronklik argitek wat in 1806 met konstruksie begin het en Guillaume Abel Blouet is die argitek wat die triomfboog voltooi het met Chalgrin se oorspronklike ontwerp.
Die eenvoudige ontwerp en die grootte van Die Arc de Triomphe is tipies van die 18de-eeuse boustyl: Neoklassieke styl.
Die triomfboog is bykans 50 meter hoog, 45 meter breed en 22 meter en het ongeveer 300 trappe wat na die bokant gaan. Aan die kante vind jy vier groot beelde en ses reliëfs. Die name van 558 generaals van die veldslag is op die boog graveer. Die wat dan tydens die oorlog omgekom het, is onderstreep. Op die vier pilare vind jy vier beeldhouwerke:
"Die Vertrek van die Vrywilligers" in 1792 (ook bekend as La Marseillaise ) deur François Rude;
"Napoléon se Triomf" van 1810 deur Cortot; en
"Weerstand" van 1814 en
"Vrede" van 1815 , beide gedoen deur Etex.
Onder die boog vind jy die Graf van die Onbekende Soldaat van die Groot Oorlog en die graf word gekenmerk deur 'n ewige vlam wat reeds brand sedert 'n Wapenstilstand in die jaar 1921.